b'\n_START_ARTICLE_\nAntigua ja Barbuda lipp\n_START_PARAGRAPH_\nAntigua ja Barbuda lipp on Antigua ja Barbuda ametlik lipp. _NEWLINE_Riigi iseseisvumisel korraldati lipukavandite konkurss, millest v\xc3\xb5ttis osa \xc3\xbcle 600 t\xc3\xb6\xc3\xb6. V\xc3\xb5itja t\xc3\xb6\xc3\xb6 autoriks oli Reginald Samuel, tema t\xc3\xb6\xc3\xb6 kuulutatigi uue riigi riigi- ja rahvuslipuks 27. veebruaril 1967. Plagu on jagatud "V" kujuliselt kolmeks, varda- ja lehvipoolne v\xc3\xa4li on punased, keskmine aga on omakorda horisontaalselt kolmeks (39+22+39) jagatud, must, sinine ja valge. Mustale v\xc3\xa4ljale on paigutatud kollane t\xc3\xb5usev p\xc3\xa4ike. _NEWLINE_Kollane (PMS 116C) p\xc3\xa4ike esindab lipul uue ajastu koitu. _NEWLINE_Must aga antigua ja barbudalaste aafrika p\xc3\xa4ritolu. _NEWLINE_Sinine (PMS 300C) s\xc3\xbcmboliseerib lootust ja Kariibi merd. Kollase, sinise ja valge kombinatsioon koos s\xc3\xbcmboliseerib p\xc3\xa4ikest, liiva ja merd._NEWLINE_Valge on lipul lootuse v\xc3\xa4rv._NEWLINE_Punane (PMS 186C) s\xc3\xbcmboliseerib riigi rahva energiat. _NEWLINE_Lipu v\xc3\xa4lju jagav "V" t\xc3\xa4histab v\xc3\xb5itu.'